***ATENA 054-2025***

|  |  |
| --- | --- |
| **01.10.srijeda** | Okupljanje grupe u zračnoj luci Split u 6:30 sati. Prijava na let za Atenu u 08:05 sati. Slijetanje u zračnu luku u Ateni predviđeno je u 10:45 sati po lokalnom vremenu. Ukrcaj u autobus i odlazak do hotela u središtu grada. Smještaj u hotel. Nakon odmora, šetnja i upoznavanje grada u pratnji voditelja putovanja. Noćenje. |
| **02.10.četvrtak** | Doručak. Odlazak u razgled ***Atene*** autobusom i pješice u pratnji lokalnog vodiča: glavni atenski trgovi Omonia i Syntagma, Panathenaic mramorni stadion, poznat kao *Kallimarmaro*, gdje su održane prve Olimpijske igre modernog doba 1896.g. (kratko zaustavljanje), Predsjednička (nekad Kraljevska) palača, Parlament i grob neznanom junaku, gdje se svakog punog sata odvija tradicionalna smjena straže – stasitih Euzona, svetište olimpskog boga Zeusa, monumentalna Hadrijanova vrata iz rimskog razdoblja, Platonova akademija, te Sveučilište i Nacionalna knjižnica. Odlazak na ***Akropolu****,* simbol Atene i cijele antičke Grčke, koja se uzdiže 80 m iznad grada. Čini je kompleks antičkih građevina, remek djela zlatnog doba antičke grčke arhitekture: Mnesiklovi Propileji, hram božice Nike, Erechteion i konačno, monumentalni Parthenon, sagrađen u 5.st. pr.Kr. kao hram božici Ateni. 1987.g. *Akropola* je upisana na UNESCO-ov popis mjesta svjetske baštine. Slobodno za individualni razgled novog muzeja Akropole, s artefaktima od pretpovijesnog razdoblja, sve do kasne antike.Poslijepodne slobodno za posjet Plaki – najstarijem i najšarmantnijem dijelu Atene, smještenom u podnožju Akropole. Živopisni kvart kamenitih uličica, s mnoštvom kafića, restorana, dućana, sa stanovnicima grčkog, židovskog i arvanitskog (albanskog) podrijetla.Navečer: ATENA NOĆU s grčkom večerom i folklornim programom na Plaki u trajanju cca 3 sata. Povratak u hotel oko ponoći. Noćenje. |
| **03.10.petak** | Doručak. Jutro slobodno za šetnju gradom i za mogući shopping u ulicama Athinas i Ermou, za ljubitelje tradicionalnih grčkih proizvoda u četvrti Monastiraki ili u elegantnijem dijelu grada, četvrti Kolonaki. Osim dućanima, ulice obiluju i tavernama i kafićima za okrijepu.Poslijepodne odlazak na izlet ***Rt Sunion***: put prema najjužnijoj točki poluotoka Attice, ujedno najjužnijoj kopnenoj točki Europe, udaljenoj oko 70 km od Atene, vodi preko Pireja, uz zaustavljanje. Nastavak vožnje uz obalu, pokraj plaža Glyfade, Vouliagmenija i Varkize, s pogledom na Saronski zaljev i na male otoke u blizini. Dolazak do impozantnog hrama boga Posejdona, sazdanog od bijelih mramornih stupova. Nakon posjete hramu, slobodno vrijeme za šetnju, kao i osvježenje u pokrajnjoj kafeteriji. Povratak u hotel. Noćenje. |
| **04.10.subota** | Doručak. Slobodno ili po želji grupe odlazak na cjelodnevni fakultativni izlet ***Argolida* - *Peloponez***(*Korintski kanal, Mikena* *i Epidaurus*): izlet vodi obalnim putem, prema Korintskom kanalu, koji povezuje Egejsko i Jonsko more, uz kratko zaustavljanje. Nastavak puta prema Mikeni, središtu Egejske kulture iz 2.tis.pr.Kr. Ulazi se kroz “Lavlja vrata“, oko kojih su u krugovima pronađeni kraljevski grobovi, a koje je prvi otkrio poznati arheolog H. Schliemann 1876.g. Kroz plodnu ravnicu Argolide, kako se zove istočni dio Peloponeza, nastavak puta prema Epidaurusu, slavnom teatru iz 4.st.pr.Kr., poznatom po svojoj začuđujućoj akustici. Stanka za odmor. Povratak u Atenu državnom cestom, koja spaja Epidaurus s Korintom. Dolazak u Atenu u večernjim satima. Noćenje. |
| **05.10.subota**  | Doručak. Odjava iz hotela, te odlazak do zračne luke. Prijava na let za Split u 12:05 po lok.vremenu, te povratak u Split u 12:55. |

**CIJENA ARANŽMANA**:

20 – 25 putnika 895,00 €

15 – 19 putnika 930,00 €

**uplata rezervacije**: **240,00 eura** – promjenjiva stavka ovisna o cijeni zrakoplovne karte

*(nadoplata za 1/1 sobu: 150,00 eura - na upit)*

**Program uključuje:** prijevoz zrakoplovom Split – Atena – Split s uključenim zrakoplovnim pristojbama**,** 1 kom ruč.

osobne prtljage (dimenzija max. 40x30x20) i 1 kom predane prtljage do 10 kg težine, transfere aerodrom–hotel–aerodrom, smještaj u hotelu 3\* u centru Atene na bazi noćenja s doručkom (buffet), razgled Atene u pratnji lokalnog vodiča s ulaznicom za Akropolu *(ulaznica za novi muzej nije uklj. u cijenu*), ATENA NOĆU-grčka večera s programom, poludnevni izlet na rt Sunion s posjetom Posjedonovom hramu (uklj. ulaznica), jamčevinu za turistički paket aranžman, putno zdravstveno osiguranje Generali, osiguranje od posljedica nesretnog slučaja, voditelja putovanja i organizaciju putovanja.

**Program ne uključuje:** fakultativni izlet Argolida-Peloponez - u trenutku pisanja programa cijena iznosi 120,00 €

- min.15 osoba / 155,00 € - min 10 osoba *(najava kod prijave, ulaznice nisu uključene u cijenu*), troškove koji nisu predviđeni programom, kao i troškove osobne prirode.

**Preporuka:** uplata police rizika od otkaza putovanja 29,00 € (plativo isključivo prilikom uplate rezervacije)